ร้านเป็นเรือนกระจกสูงกลางสวน แบ่งเป็นสองโซน ด้านหนึ่งเป็นเคาว์เตอร์สำหรับสั่งกาแฟ กับอีกด้านเป็นโซนโต๊ะนั่ง  ตกแต่งภายในดูดีมีระดับมาก    ต้นไม้เยอะทำบรรยากาศร่มรื่นเย็นตาดี  เสียแต่ว่าไปทานช่วงบ่ายแก่ ๆ นั่งด้านนอกมันจะร้อนไปหน่อย  สรุปเลยไปนั่งอีกโซนที่มีแอร์ แคบไปนิดแต่แอร์เย็นดี

กาแฟร้านนี้รสชาติใช้ได้เลย สั่งม็อคค่าเย็นก็กลมกล่อมกำลังดี  ในร้านมีตู้เค้กเล็ก ๆ ให้เลือกทานด้วย  ผมสั่งโอเปร่าเค้กมาชิม เนื้อเค้กแข็งไปนิดแต่รสชาติโอเค   เบ็ดเสร็จค่าเสียหายทั้งหมด 160 บาท ก็พอสู้ไหวครับ

เห็นว่ามีสระว่ายน้ำด้วย แต่ไม่ได้ขอดู รวม ๆ แล้วก็ถือเป็นอีกหนึ่งร้านที่แวะมาลองชิมกันได้เลยครับ